|  |  |  |  |  |  |  |
| --- | --- | --- | --- | --- | --- | --- |
| Številka: 011-1/2024/12 | | | | | | |
| Ljubljana, 18. 4. 2024 | | | | | | |
| EVA 2024-3130-0011 | | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | | | | |
| ZADEVA: Predlog Odloka o spremembah Odloka o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi tretjega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji dne … sprejela naslednji:  SKLEP  Vlada Republike Slovenije je izdala Odlok o spremembah Odloka o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij in ga objavi v Uradnem listu Republike Slovenije.  Barbara Kolenko Helbl  generalna sekretarka  Priloga:   * Predlog Odloka o spremembah Odloka o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij   Sklep prejmejo:   * Služba Vlade Republike Slovenije za zakonodajo * Generalni sekretariat Vlade Republike Slovenije * Ministrstvo za obrambo * Ministrstvo za gospodarstvo, turizem in šport * Ministrstvo za kulturo * Ministrstvo za kmetijstvo, gozdarstvo in prehrano * Ministrstvo za delo, družino, socialne zadeve in enake možnosti * Ministrstvo za vzgojo in izobraževanje * Ministrstvo za javno upravo * Kabinet predsednika vlade RS | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * mag. Franc Props, Minister za javno upravo * Jure Trbič, državni sekretar na Ministrstvu za javno upravo * mag. Mateja Prešern, v.d. generalne direktorice Direktorata za lokalno samoupravo, nevladne organizacije in politični sistem * Božidar Malneršič, vodja Sektorja za nevladne organizacije po pooblastilu | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| **/** | | | | | | | | | | | |
| 5. Kratek povzetek gradiva: | | | | | | | | | | | |
| Svet Vlade RS za spodbujanje razvoja prostovoljstva, prostovoljskih in nevladnih organizacij (v nadaljevanju: Svet) je strokovno in posvetovalno telo vlade. Ustanovljen je bil leta 2011 na podlagi petega odstavka 36. člena Zakona o prostovoljstvu (Uradni list RS, št. 10/11, 16/11 – popr. in 82/15).  V sedanji sestavi Sveta sodeluje 10 predstavnikov ministrstev in vladnih služb ter 10 predstavnikov nevladnih oziroma prostovoljskih organizacij, pri čemer imajo nevladne organizacije 7 članov, prostovoljske organizacije pa 3 člane.  Z zvezi z reorganizacijo Vlade Republike Slovenije je prišlo do sprememb v številu in pristojnosti ministrstev, zato je treba ustrezno spremeniti Odlok o Svetu Vlade Republike Slovenije za spodbujanje razvoja prostovoljskih in nevladnih organizacij. Prav tako se s ciljem večje operativnosti in učinkovitosti delovanja, predlaga 16 članska sestava Sveta in sicer:   * 8 predstavnikov ministrstev in vladnih služb (Kabinet predsednika vlade RS – KPV, Ministrstvo za javno upravo, Ministrstvo za delo, družino, socialne zadeve in enake možnosti, Ministrstvo za kulturo, Ministrstvo za vzgojo in izobraževanje, Ministrstvo za gospodarstvo, turizem in šport, Ministrstvo za obrambo, Ministrstvo za kmetijstvo, gozdarstvo in prehrano) in * 8 predstavnikov nevladnih oz. prostovoljskih organizacij (v enakem razmerju; 4 nevladne organizacije in 4 prostovoljske organizacije).   Predstavnika v Svetu bodo, skladno s predlogom Odloka, poleg KPV in ministrstva, pristojnega za nevladne organizacije, imela tista ministrstva, ki imajo največje število nevladnih organizacij s statusom v javnem interesu iz svoje pristojnosti, kot izhaja iz Evidence nevladnih organizacij s statusom v javnem interesu (eENO), ki jo vodi AJPES. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/**NE** | |
| b) | usklajenost slovenskega pravnega reda s pravnim redom Evropske unije | | | | | | | | | DA/NE | |
| c) | administrativne posledice | | | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | | | DA/**NE** | |
| e) | socialno področje | | | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun** | | | | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA/**NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani: | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA/**NE** | | |
|  | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | **DA/**NE | | |
| **11. Gradivo je uvrščeno v delovni program vlade:** | | | | | | | | | DA/**NE** | | |
| mag. Franc Props minister | | | | | | | | | | | |

**PREDLOG SKLEPA:**

Na podlagi tretjega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji dne … sprejela naslednji:

**SKLEP**

Vlada Republike Slovenije je sprejela Odlok o spremembah Odloka o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij in ga objavi v Uradnem listu Republike Slovenije.

Barbara Kolenko Helbl

generalna sekretarka

Priloga:

* Predlog Odloka o spremembah Odloka o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij

Sklep prejmejo:

* Služba Vlade Republike Slovenije za zakonodajo
* Generalni sekretariat Vlade Republike Slovenije
* Ministrstvo za obrambo
* Ministrstvo za gospodarstvo, turizem in šport
* Ministrstvo za kulturo
* Ministrstvo za kmetijstvo, gozdarstvo in prehrano
* Ministrstvo za delo, družino, socialne zadeve in enake možnosti
* Ministrstvo za vzgojo in izobraževanje
* Ministrstvo za javno upravo
* Kabinet predsednika vlade RS

PREDLOG (EVA 2024-3130-0011)

Na podlagi petega odstavka 36. člena Zakona o prostovoljstvu (Uradni list RS, št. 10/11, 16/11 – popr. in 82/15) in za izvrševanje prvega odstavka 27. člena Zakona o nevladnih organizacijah (Uradni list RS, št. 21/18) Vlada Republike Slovenije izdaja

**ODLOK**

**o spremembah Odloka o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij**

1. člen

V Odloku o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij (Uradni list RS, št. 55/19) se 4. člen spremeni tako, da se glasi:

»4. člen

(1) Svet ima šestnajst članic oziroma članov (v nadaljnjem besedilu: član) in njihovih namestnic oziroma namestnikov (v nadaljnjem besedilu: namestnik), ki jih imenuje in razrešuje vlada na predlog ministra, pristojnega za nevladne organizacije in prostovoljstvo. Vlada izmed članic oziroma članov imenuje predsednico oziroma predsednika (v nadaljnjem besedilu: predsednik) in podpredsednico oziroma podpredsednika (v nadaljnjem besedilu: podpredsednik). Vlada imenuje in razrešuje predstavnike nevladnih organizacij in predstavnike prostovoljskih organizacij na predlog organizacij, katerih predstavniki v svetu so.

(2) Svet sestavlja:

* osem predstavnic oziroma predstavnikov (v nadaljnjem besedilu: predstavnik) ministrstev in vladnih služb;
* štirje predstavniki nevladnih organizacij;
* štirje predstavniki prostovoljskih organizacij.

(3) S strani predstavnikov ministrstev in vladnih služb svet sestavljajo:

* predstavnik Kabineta predsednika Vlade Republike Slovenije;
* predstavnik Ministrstva za javno upravo;
* predstavnik Ministrstva za delo, družino, socialne zadeve in enake možnosti;
* predstavnik Ministrstva za kulturo;
* predstavnik Ministrstva za vzgojo in izobraževanje;
* predstavnik Ministrstva za gospodarstvo, turizem in šport;
* predstavnik Ministrstva za obrambo;
* predstavnik Ministrstva za kmetijstvo, gozdarstvo in prehrano.

(4) Predstavniki ministrstev in vladnih služb iz prejšnjega odstavka so državni sekretarji organov, namestniki predstavnikov pa praviloma osebe, ki pri organu delujejo kot kontaktne osebe za sodelovanje z nevladnimi in prostovoljskimi organizacijami«.

2. člen

V 5. členu se dodata nova, tretji in četrti odstavek, ki se glasita:

»(3) V skladu s prvim in drugim odstavkom tega člena ministrstvo, pristojno za nevladne in prostovoljske organizacije, pozove nevladne in prostovoljske organizacije, da predlagajo člane sveta.   
  
(4) Prejete predloge ministrstvo, pristojno za nevladne in prostovoljske organizacije, posreduje vladi.«.

3. člen

V 7. členu se tretji odstavek črta.

KONČNA DOLOČBA

4. člen

Ta odlok začne veljati naslednji dan po objavi v Uradnem listu Republike Slovenije.

OBRAZLOŽITEV

I. UVOD

1. Pravna podlaga

Pravna podlaga za Odlok o Svetu Vlade Republike Slovenije za spodbujanje razvoja prostovoljstva, prostovoljskih in nevladnih organizacij je 36. člen Zakona o prostovoljstvu[[1]](#footnote-1).

1. Rok za izdajo uredbe določen z zakonom

Ker gre za spremembo odloka, rok ni določen.

1. Splošna obrazložitev predloga uredbe, če je potrebna

Svet Vlade RS za spodbujanje razvoja prostovoljstva, prostovoljskih in nevladnih organizacij (v nadaljevanju Svet) je strokovno in posvetovalno telo vlade. Ustanovljen je bil leta 2011 na podlagi petega odstavka 36. člena Zakona o prostovoljstvu (Uradni list RS, št. 10/11, 16/11 – popr. in 82/15).

V sedanji sestavi Sveta sodeluje 10 predstavnikov ministrstev in vladnih služb ter 10 predstavnikov nevladnih oziroma prostovoljskih organizacij, pri čemer imajo Nevladne organizacije 7 članov prostovoljske organizacije pa 3 člane.

V zvezi z reorganizacijo Vlade Republike Slovenije je prišlo do sprememb v številu in pristojnosti ministrstev, zato je treba spremeniti Odlok o Svetu Vlade Republike Slovenije za spodbujanje razvoja prostovoljskih in nevladnih organizacij. Dodatno, se glede na trenutno število članov sveta, s ciljem večje učinkovitosti delovanja, predlaga znižanje skupnega števila članov na 16.

V skladu s predlogom odloka bi predstavnike v Svetu imeli:

* Kabinet predsednika vlade RS,
* prvih šest ministrstev glede na največje število nevladnih organizacij s statusom v javnem interesu iz svoje pristojnosti; in
* Ministrstvo za javno upravo kot ministrstvo, pristojno za področje nevladnih organizacij.

Predstavnika v Svetu bodo, skladno s predlogom Odloka, poleg kabineta predsednika vlade in ministrstva pristojnega za področje nevladnih organizacij in prostovoljstva, imela ministrstva, ki imajo največje število nevladnih organizacij s statusom v javnem interesu iz svoje pristojnosti, kot izhaja iz Evidence nevladnih organizacij s statusom v javnem interesu (eENO), ki jo vodi AJPES.

Struktura Sveta bi bila tako sledeča:

* 8 predstavnikov ministrstev in vladnih služb (Kabinet predsednika vlade RS, Ministrstvo za javno upravo, Ministrstvo za delo, družino, socialne zadeve in enake možnosti, Ministrstvo za kulturo, Ministrstvo za vzgojo in izobraževanje, Ministrstvo za gospodarstvo, turizem in šport, Ministrstvo za obrambo, Ministrstvo za kmetijstvo, gozdarstvo in prehrano) in
* 8 predstavnikov nevladnih in prostovoljskih organizacij (v enakem razmerju in sicer 4 predstavniki nevladnih organizacij in 4 predstavniki prostovoljskih organizacij).

1. Predstavitev presoje posledic za posamezna področja, če te niso mogle biti celovito predstavljene v predlogu zakona

S sprejetjem sprememb iz predloga odloka se bo sestava Sveta uskladila z reorganizacijo Vlade Republike Slovenije in bo Svet lahko operativno in učinkovito deloval.

II. VSEBINSKA OBRAZLOŽITEV PREDLAGANIH REŠITEV

Obrazložitev k posameznim členom:

K 1. členu:

Zaradi reorganizacije Vlade RS je prišlo do sprememb v številu in pristojnosti ministrstev, zato je treba spremeniti Odlok o Svetu Vlade Republike Slovenije za spodbujanje razvoja prostovoljskih in nevladnih organizacij. Glede na trenutno število članov Sveta (20 članov in 20 namestnikov) se s ciljem večje učinkovitosti delovanja predlaga 16 članov in njihovih namestnikov, ki jih imenuje in razrešuje vlada na predlog ministra, pristojnega za nevladne organizacije in prostovoljstvo.

Skladno s predlogom odloka je sestava Sveta sledeča:

* 8 predstavnikov ministrstev in vladnih služb (Kabinet predsednika vlade RS, Ministrstvo za javno upravo, Ministrstvo za delo, družino, socialne zadeve in enake možnosti, Ministrstvo za kulturo, Ministrstvo za vzgojo in izobraževanje, Ministrstvo za gospodarstvo, turizem in šport, Ministrstvo za obrambo, Ministrstvo za kmetijstvo, gozdarstvo in prehrano) in
* 8 predstavnikov nevladnih in prostovoljskih organizacij (v enakem razmerju in sicer 4 predstavniki nevladnih organizacij in 4 predstavniki prostovoljskih organizacij).

Predstavnike v Svetu bo imelo, poleg predstavnika Kabineta predsednika Vlade RS in Ministrstva za javno upravo kot ministrstva, pristojnega za področje nevladnih organizacij, tudi prvih šest ministrstev glede na število nevladnih organizacij s statusom v javnem interesu iz svoje pristojnosti. Navedeno izhaja iz Evidence nevladnih organizacij v javnem interesu pri AJPES (evidence eENO). Iz te evidence, na dan 5. 4. 2024 izhaja, da ima Ministrstvo za obrambo v svoji pristojnosti 1912 nevladnih organizacij s podeljenim statusom v javnem interesu, Ministrstvo za gospodarstvo, turizem in šport 1753 nevladne organizacije, Ministrstvo za kulturo 766 nevladne organizacije, Ministrstvo za kmetijstvo, gozdarstvo in prehrano 644 nevladne organizacije, Ministrstvo za delo, družino, socialne zadeve in enake možnosti 474 nevladne organizacije ter Ministrstvo za vzgojo in izobraževanje 197 nevladne organizacije. V primerjavi z veljavno ureditvijo, skladno s predlogom odloka, med predstavniki ministrstev ni več predstavnika Ministrstva za zdravje (po seznamu ima 130 nevladne organizacije), predstavnika Ministrstva za okolje, podnebje in energijo ter predstavnika Ministrstva za notranje zadeve. Namesto predstavnika Ministrstva za izobraževanje, znanost in šport, sta po novi ureditvi člana predstavnik Ministrstva za vzgojo in izobraževanje ter predstavnik Ministrstva za gospodarstvo, turizem in šport.

Prilaga se tabela, v kateri je naveden vrstni red ministrstev po št. dodeljenih statusov nevladnim organizacijam v javnem interesu:

|  |  |  |  |
| --- | --- | --- | --- |
| **Zap. št.** | **Organ** | **Matična številka** | **Št.** |
| 1 | Ministrstvo za obrambo | 5268923000 | 1912 |
| 2 | Ministrstvo za gospodarstvo, turizem in šport | 2632616000 | 1753 |
| 3 | Ministrstvo za kulturo | 2399342000 | 766 |
| 4 | Ministrstvo za kmetijstvo, gozdarstvo in prehrano | 2399253000 | 644 |
| 5 | Ministrstvo za delo, družino, socialne zadeve in enake možnosti | 5022860000 | 474 |
| 6 | Ministrstvo za vzgojo in izobraževanje | 2632608000 | 197 |
| 7 | Ministrstvo za zdravje | 5030544000 | 130 |
| 8 | Ministrstvo za visoko šolstvo, znanost in inovacije | 2632543000 | 91 |
| 9 | Ministrstvo za infrastrukturo | 2399270000 | 29 |
| 10 | Ministrstvo za naravne vire in prostor | 2632594000 | 22 |
| 11 | Ministrstvo za okolje, podnebje in energijo | 2632535000 | 20 |
| 12 | Ministrstvo za pravosodje | 2399237000 | 14 |
| 13 | Ministrstvo za zunanje in evropske zadeve | 5186722000 | 13 |
| 14 | Ministrstvo za javno upravo | 2482762000 | 10 |
| 15 | Ministrstvo za digitalno preobrazbo | 2632586000 | 5 |
| 16 | Ministrstvo za notranje zadeve | 5030200000 | 2 |
| 17 | Ministrstvo za solidarno prihodnost | 2632560000 | 0 |
| 18 | Ministrstvo za finance | 5028256000 | 0 |
| 19 | Ministrstvo za kohezijo in regionalni razvoj | 2632551000 | 0 |

V četrtem odstavku se določa, da so predstavniki ministrstev in vladnih služb v Svetu državni sekretarji organov, namestniki predstavnikov pa praviloma osebe, ki pri organu delujejo kot kontaktne osebe za sodelovanje z nevladnimi organizacijami

K 2. členu:

V novem tretjem in četrtem odstavku 5. člena se določi, da pristojno ministrstvo pozove za podajo predlogov za člane nevladne in prostovoljske organizacije, ter da njihove predloge posreduje na vlado.

K 3. členu:

Vsebina tretjega odstavka 7. člena se prenese v 1. člen, zato se navedeni odstavek 7. člena črta.

K4. členu:

Člen določa začetek veljavnosti tega odloka. Z namenom čim hitrejše uveljavitve sprememb odloka in da se omogoči čim prejšnje delovanje Sveta, se predlaga uveljavitev takoj z naslednjim dnem, po objavi v Uradnem listu Republike Slovenije.

1. Uradni list RS, št. 10/11, 16/11 – popr. in 82/15. [↑](#footnote-ref-1)